Jabarkan Pemancungan dari Anne Boleyn dalam bahasa melayu

Pada pagi hari Jumaat 19 Mei, Anne Boleyn dibawa beriringan dua orang pembantu ke dalam pekarangan istana di atas perancah yang didirikan di sebelah utara Menara Putih (kini di Barak Waterloo). Catatan semasa yang dibuat pada ketika itu menunjukkan "semangat tinggi"  dan kelihatan "riang seolah-olah dia tidak akan mati". Anne memanjat perancah dan membuat ucapan pendek kepada orang ramai:

Anne dibawakan ke tempat penghukuman - mantel erminenya ditanggalkan sambil Anne mengikat kepalanya, dalam suatu tudung kepala (coif). Setelah beliau mengucap selamat tinggal kepada para pembantunya, beliau meminta peluang membacakan suatu doa untuk kali terakhirnya - beliau dibenarkan melakukan demikian: beliau sambil melutut meminta dengan berulang-ulangnya, "Jesu menerima ruhku, Ya Tuhan, kurniakanlah belas kasihan kepada ruhku."

Setelah beberapa lama, Anne segera dipancung kepalanya dengan sekali hayun - algojonya seorang pakar pedang dari Saint-Omer, Perancis; beliau turut dipancung menggunakan pedang atas permintaan Henry memandangkan Anee dalam kalangan bangsawan.  Penghukuman inidisaksikan oleh Thomas Cromwell; Charles Brandon, Duke Suffolk; Henry Fitzroy putera luar nikah Raja Henry ; Lord Mayor London, serta juga aldermen, sheriff, dan wakil pelbagai gencana tukang. Kebanyakan anggota Majlis Raja turut menghadiri acara ini.

Mayatnya dikebumikan dalam suatu kubur tidak bertanda di Gereja St Peter ad Vincula. Semasa kerja-kerja pengubahsuaian dilakukan terhadap gereja tersebut berabad-abad kemudian tahun 1876 di zaman Victoria, para buruh menemui suatu rangka tulang yang dikenalpasti sebagai milik baginda. Kubur yang dijumpai kini ditandakan atas lantai marmar gereja tersebut.